CELEX: 52011XX0219(01)
Language: da
Date: 2010-12-20 00:00:00
Title: Afgørelse nr. 888 af 20. december 2010 om åbning af en procedure med henblik på tildeling af tilladelser til efterforskning efter og produktion af olie og naturgas — naturressourcer i undergrunden som defineret i artikel 2, stk. 1, nr. 3, i loven om naturressourcer i undergrunden i »blok 4 Kubrat« , som er beliggende i regionerne Ruse, Razgrad og Silistra, og om meddelelse af, at tildelingen af tilladelser vil blive baseret på en udbudsprocedure

19.2.2011   
            
            
               DA
            
            
               Den Europæiske Unions Tidende
            
            
               C 53/10
            
         AFGØRELSE Nr. 888
   af 20. december 2010
   om åbning af en procedure med henblik på tildeling af tilladelser til efterforskning efter og produktion af olie og naturgas — naturressourcer i undergrunden som defineret i artikel 2, stk. 1, nr. 3, i loven om naturressourcer i undergrunden i »blok 4 Kubrat«, som er beliggende i regionerne Ruse, Razgrad og Silistra, og om meddelelse af, at tildelingen af tilladelser vil blive baseret på en udbudsprocedure
   2011/C 53/06
   REPUBLIKKEN BULGARIEN
   MINISTERRÅDET
   I medfør af artikel 5, stk. 2, artikel 42, stk. 1, nr. 1, og artikel 44, stk. 3, i loven om naturressourcer i undergrunden og under henvisning til artikel 4, stk. 2, nr. 16, og artikel 1, stk. 24a, i energiloven har
   MINISTERRÅDET VEDTAGET DENNE AFGØRELSE:
   
               1.
            
            
               Der vil blive åbnet en procedure med henblik på tildeling af tilladelser til efterforskning efter og produktion af olie og naturgas i »blok 4 Kubrat«, som er beliggende i regionerne Ruse, Targovishte og Veliko Tarnovo, der dækker et areal på 2 457 km2 og afgrænses af koordinaterne 1-4, jf. bilaget.
            
         
               2.
            
            
               Tildelingen af tilladelsen, jf. punkt 1, vil blive baseret på en udbudsprocedure.
            
         
               3.
            
            
               Tilladelsen til prospektering og efterforskning gælder for en periode på fem år efter, at prospekterings- og efterforskningskontrakten træder i kraft, og med en ret til forlængelse af denne periode i medfør af artikel 31, stk. 3, i loven om naturressourcer i undergrunden.
            
         
               4.
            
            
               Fristen for erhvervelse af udbudsmaterialet er kl. 17.00 på 120. dagen for offentliggørelsen af denne afgørelse i Den Europæiske Unions Tidende.
               
            
         
               5.
            
            
               Fristen for forelæggelse af ansøgning om at deltage i udbudsrunden er kl. 17.00 på 130. dagen for offentliggørelsen af denne afgørelse i Den Europæiske Unions Tidende.
            
         
               6.
            
            
               Fristen for af afgive bud i henhold til udbudsmaterialet er kl. 17.00 på 144. dagen for offentliggørelsen af denne afgørelse i Den Europæiske Unions Tidende.
            
         
               7.
            
            
               Der kræves ikke personligt fremmøde i forbindelse med behandlingen af buddene.
            
         
               8.
            
            
               Prisen for udbudsmaterialet fastsættes til 15 000 BGN. Det købes i lokale 813 i Økonomi-, Energi- og Turismeministeriet på adressen: ul. Triaditsa 8, Sofia, Bulgaria, inden fristen i punkt 4 udløber.
            
         
               9.
            
            
               Ansøgere, der ønsker at deltage i udbuddet, skal opfylde betingelserne i artikel 23, stk. 1, i loven om naturressourcer i undergrunden.
            
         
               10.
            
            
               Ansøgernes bud vil blive evalueret ud fra de foreslåede arbejdsprogrammer, miljøbeskyttelsesforanstaltninger, uddannelsestiltag, bonustildelinger samt deres administrative og finansielle kapacitet, jf. udbudsmaterialet.
            
         
               11.
            
            
               Depositum for deltagelse i udbudsrunden er fastsat til 20 000 BGN, der, inden fristen i punkt 5 udløber, skal indbetales på Økonomi-, Energi- og Turismeministeriets bankkonto som oplyst i udbudsmaterialet.
            
         
               12.
            
            
               Ansøgere, der ikke får adgang til at deltage i udbudsrunden, vil få deres depositum refunderet senest 14 dage efter, at de har fået meddelelse om, at de ikke får adgang.
            
         
               13.
            
            
               Tilslagsmodtagernes depositum refunderes, efter at en aftale er undertegnet, og de øvrige bydendes depositum vil blive refunderet senest 14 dage efter offentliggørelsen i den bulgarske statstidende af Ministerrådets afgørelse om at give tilladelse til prospektering og efterforskning.
            
         
               14.
            
            
               Ansøgninger om at deltage i udbudsrunden og bud til udbudsrunden sendes til Økonomi-, Energi- og Turismeministeriet på adressen: ul. Triaditsa 8, Sofia, Bulgaria, på bulgarsk og i overensstemmelse med kravene i artikel 46 i loven om naturressourcer i undergrunden.
            
         
               15.
            
            
               Buddene skal opfylde de krav og betingelser, der er specificeret i udbudsmaterialet.
            
         
               16.
            
            
               Udbudsrunden finder sted, også selv om kun én ansøger får adgang til at deltage i den.
            
         
               17.
            
            
               Minedriften kan påbegyndes, når den kompetente myndighed har vurderet det årlige arbejdsprogram for prospektering og efterforskning.
            
         
               18.
            
            
               Ministeren for økonomi, energi og turisme bemyndiges til at:
               
                           18.1.
                        
                        
                           sende denne afgørelse til offentliggørelse i Den Europæiske Unions Tidende, den bulgarske statstidende og på ministerrådets websted
                        
                     
                           18.2.
                        
                        
                           tilrettelægge og afholde udbudsrunden.
                        
                     
         
               19.
            
            
               Anker mod denne afgørelse kan forelægges den øverste forvaltningsdomstol senest 14 dage efter offentliggørelsen i Den Europæiske Unions Tidende.
            
         
      
         
            På vegne af ministerpræsidenten
         
         Tsvetan TSVETANOV
      
      
         
            Generalsekretær for Ministerrådet
         
         Rosen ZHELYAZKOV
      
      
         
            Generalsekretær for ministeriet for økonomi, energi og turisme
         
         Vladimir TUDZHAROV
      
      
         
            På vegne af direktøren for direktoratet for Juridiske Anliggender for ministeriet for økonomi, energi og turism
         
         Nikolay ANDONOV
      
   
   
      BILAG
      
         LISTE OVER KOORDINATER
      
      Ifølge koordinatsystemet WGS 84
      
                  nr.
               
               
                  Længdegrad
               
               
                  Breddegrad
               
            
                  1
               
               
                  26.0000
               
               
                  43.8827
               
            
                  Landegrænse
               
            
                  2
               
               
                  27.0000
               
               
                  44.1326
               
            
                  3
               
               
                  27.0000
               
               
                  43.7653
               
            
                  4
               
               
                  26.0000
               
               
                  43.7653
               
            
                  Areal i alt — S = 2 457 km2